150 



Længde (en fire Pagina) og for Strepsipterernes Ved- 

 kommende kun giver et Tillæg til en Bogfortegnelse og 

 en kort Bemærkning om Gerstackers Stillen af Strep- 

 feiptera blandt Neuroptera. Denne Samling af Afhand- 

 linger beløber sig ialt til 106 Pagina med 6 dobbelte 

 Tavler. Desværre slaa mine russiske Kundskaber kun 

 til at tyde Forklaringerne til Tavlerne, men ved Hjælp 

 af samme Tavler, det før omtalte franske Foredrag og 

 et Par Udtog paa Tydsk i Zool. Centralblatt afAfdelung*) 

 haaber jeg, at disse Afhandlingers væsentlige Indhold, 

 forsaavidt de have Betydning for mine Undersøgelser, 

 er blevet medtaget og ret forstaaet. 



Jeg har nu ikke som Nasonov havt et rigt, levende 

 og frisk Materiale til Undersøgelse, og det kunde derfor 

 synes underligt, at jeg efter Nasonov vilde optage disse 

 Undersøgelser og publicere Resultaterne, men dels vare 

 de begyndte, før jeg lærte Nasonovs Arbejder at kjende, 

 dels have de ved Siden af delvis at bekræfte Nasonovs 

 Iagttagelser i ikke uvæsentlige Punkter givet mig en for- 

 skjellig Opfattelse eller bragt Lys i Forhold, som vare 

 ham endnu uklare. Stoffet til mine Undersøgelser har 

 jeg fra det zoologiske Museums Samlinger, og det er 

 hovedsageligt skaffet til Veje ved Undersøgelse af de 

 der opstillede exotiske og danske Hymenopterer, af 

 hvilke navnlig Slægterne Polistes, Andrena og forskjel- 



^) Af den 3die af de her nævnte Afhandlinger (»Zur Morpholo- 

 gie von Stylops mehttæK.«) giver Adelung et længere Uddrag, 

 Zoolog. Centralblatt, 1. Jahrg. 26. Nov. 1894, og af den 4de 

 (»Bemerkung über Halictophagus curtisii Dale«) et kortere Ud- 

 drag (ibid.). Rettelsen af Hal. Spencei til Hal. curtisii er gjort 

 ifølge den af Nasonov trykte Rettelse, men »Bemerkung« er 

 næppe en god Oversættelse af Zamætka, i hvert Tilfælde 

 indeholder det her omtalte lille Stykke næppe andet end 

 Årtscharactererne for Hal. curtisii ligeoverfor Stylops melittæ 

 og Xenos Rossii. 



